SET ปิดเช้าลบ 15 จุด นักลงทุนเทขายทำกำไร รอผล “เลือกตั้ง” อาทิตย์นี้
SET ปิดเช้าลดลง 15 จุด แนวโน้มช่วงบ่ายคาดแกว่งเคลื่อนไหวแดนลบต่อ พร้อมให้แนวต้าน 1,560 จุด แนวรับ 1,540 จุด
ตลาดหลักทรัพย์ฯ ปิดช่วงเช้าวันนี้ 1,552.40 จุด ลดลง 15.00 จุด (-0.96%) มูลค่าการซื้อขาย 29,719 ล้านSET ปิดเช้าลดลง 15 จุด แนวโน้มช่วงบ่ายคาดแกว่งเคลื่อนไหวแดนลบต่อ พร้อมให้แนวต้าน 1,560 จุด แนวรับ 1,540 จุด
12 พ.ค. 2566

นายศราวุธ เตโชชวลิต ผู้อำนวยการอาวุโสฝ่ายวิเคราะห์หลักทรัพย์ บล.อาร์เอชบี (ประเทศไทย) กล่าวว่า ตลาดหุ้นไทยในช่วงเช้าที่ผ่านมาปรับตัวลง มองว่ามาจากแรงขายทำกำไรหลังจากดัชนีปรับเพิ่มขึ้นมาค่อนข้างมาก ประกอบกับแรงขายหลังจากบริษัทจดทะเบียนส่วนใหญ่ประกาศผลการดำเนินงานไตรมาส 1/66 ออกมามากแล้ว ทำให้มีแรงขายออกมากดดันดัชนี
ขณะที่ปัจจัยต่างประเทศยังมีความไม่แน่นอนของการพิจารณาขยายเพดานหนี้สาธารณะของสหรัฐจะได้ข้อสรุปหรือไม่ ซึ่งเป็น Sentiment เชิงลบต่อตลาด แม้ว่าปัจจัยในประเทศจะได้กระแสการเลือกตั้งช่วยหนุนดัชนีได้บ้าง แต่ยังคงต้องจับตาดูผลการเลือกตั้งที่จะออกมาว่าเป็นอย่างไร ส่วนตลาดหุ้นอื่นในภูมิภาคเอเชียส่วนใหญ่เคลื่อนไหวในแดนลบ
สำหรับแนวโน้มตลาดหุ้นไทยในช่วงบ่ายคาดว่ายังเคลื่อนไหวในแดนลบต่อไป เพื่อรอคืนนี้ติดตามว่าสหรัฐจะมีความชัดเจนของการขยายเพดานหนี้สาธารณะหรือไม่ ซึ่งเป็นปัจจัยที่ส่งผลอย่างมีนัยสำคัญต่อ Sentiment โดยให้แนวต้าน 1,560 จุด แนวรับ 1,540 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
KBANK มูลค่าการซื้อขาย 1,474.38 ล้านบาท ปิดที่ 135.00 บาท เพิ่มขึ้น 0.50 บาท
CPALL มูลค่าการซื้อขาย 1,284.28 ล้านบาท ปิดที่ 65.75 บาท ลดลง 1.50 บาท
BANPU มูลค่าการซื้อขาย 984.49 ล้านบาท ปิดที่ 7.95 บาท ลดลง 0.35 บาท
LH มูลค่าการซื้อขาย 885.64 ล้านบาท ปิดที่ 8.80 บาท ลดลง 0.45 บาท
SCB มูลค่าการซื้อขาย 767.75 ล้านบาท ปิดที่ 106.00 บาท ลดลง 1.00 บาท